《中秋月》
宋代·高登

绣江再见中秋月，岁去月圆人尚缺。
相望千里共婵娟，苦恨亭亭照离别。
今夕一尊谁与同，孟光举案对梁鸿。
众雏立侍俨成列，以次持杯寿乃翁。
乃翁看月揩病目。手足顽麻头发秃。
但愿团圞三十秋，不计东西与南北。

作者简介：高登(1104～1159) 字彦先,号东溪，漳浦县杜浔乡宅兜村人，南宋强项廉介的爱国者，词人，宣和间为太学生。绍兴二年(1132)进士。授富川主簿,迁古田县令。后以事忤秦桧,编管漳州。有《东溪集》、《东溪词》。